[ca] L'objectiu principal d'aquest estudi és caracteritzar la intensitat de l'illa de calor urbana a la ciutat de Barcelona al llarg del període octubre 2006 - octubre 2017. La intensitat de l'illa de calor és la diferència de temperatura, en un moment determinat, entre el nucli urbà i les zones no urbanes (o periurbanes) properes. És l'indicador més senzill per quantificar l'escalfament de la ciutat, en relació al seu entorn, especialment durant les hores nocturnes. Perquè la diferència de temperatures es pugui atribuir a l'efecte de la urbanització, es requereix que els emplaçaments que es comparen siguin prou propers com per tenir el mateix clima regional i que els seus factors geogràfics locals (altitud i distància al mar) siguin similars. En aquest estudi, es calculen, dia a dia, les diferències de les temperatures mínimes registrades a l'estació meteorològica del Raval, situada al centre de Barcelona, i l'observatori meteorològic de l'aeroport de Barcelona (El Prat), situat a l'àrea metropolitana. L'aeroport no s'ubica en una zona rural, però és una àrea molt oberta, amb un elevat factor de visió del cel, per tant, amb un remarcable refredament nocturn. El període d'estudi, que abasta 11 anys, proporciona més de 4000 dades diàries de diferències de temperatura mínima (ΔTmin). S'analitza la distribució de freqüències dels valors de ΔTmin, així com el seu valor màxim i mig, a escales anual, semianual i estacional. És de destacar que el 94.5% de les nits són més càlides a l'estació urbana (El Raval). Aquesta proporció puja fins al 98.4% durant l'hivern. La diferència màxima és de 7.1°C i, de mitjana, les nits d'hivern són 3.0°C més càlides al Raval. L'anàlisi de l'espectre de potència mostra la periodicitat anual i semianual de la intensitat de l'illa de calor. La distribució dels valors de ΔTmin, en funció del dia de l'any, permet explorar la vinculació de la intensitat de l'illa de calor amb els períodes freds o càlids de l'any, especialment, per als casos dels valors extrems de ΔTmin, i també per les escasses ocasions en la nit és més freda al Raval. Finalment, s'analitza l'efecte de la velocitat del vent registrat a l'estació urbana sobre els valors mitjà i màxim de ΔTmin, dividint el rang de velocitats en intervals de 0.2 m · s-1. Els resultats mostren clarament una disminució del valor mitjà de ΔTmin en augmentar la velocitat del vent. Per als valors màxims de ΔTmin, s'obté que cal superar un cert valor crític de la velocitat (al voltant de 2.5 m · s-1) perquè l'efecte del vent comenci a atenuar els episodis més intensos de l'illa de calor.

[en] The main goal of this study is the characterization of the intensity of the urban heat island (UHI) in Barcelona city center along the October 2006–October 2017 period. The UHI intensity is evaluated by computing the difference in daily minimum temperatures, on a certain moment, between the city center and the peripheral or non-urban neighboring areas. It is the simplest indicator to quantify the warming of the city, in relation to the surrounding environment, especially at night. In order for the temperature differences can be attributed to the influence of urbanization, the sites to be compared must be nearby enough to have the same regional climate and their local geographical factors (altitude and distance from sea) be very similar. In this study, we compute the differences in daily minimum temperatures recorded at the meteorological station El Raval, in Barcelona downtown, and those recorded at the fix observatory of Barcelona Airport (El Prat), located in the metropolitan area. Although the airport is not placed in a rural environment, it is a broadly open area, with a high sky view factor and, consequently, with a marked night cooling.The recording period spans 11 years, thus providing more than 4000 daily data of minimum temperature differences (ΔTmin). The frequency distribution of daily ΔTmin and their maximum and average values are investigated at annual, half-annual and seasonal scales. It is worth remarking that 94.5% of nights are warmer at the urban site (El Raval), this percentage increasing until 98.4% in winter. The maximum temperature difference is 7.1°C and, on average, winter nights are 3.0°C warmer at El Raval. The power spectrum shows that UHI intensity has annual and half-annual periodicities. The distribution of ΔTmin values along the calendar days permits exploring the linkages of UHI intensity to cold and hot periods of the year, especially, for the cases of extreme ΔTmin values, and for the scarce colder nights at El Raval. Finally, the influence of wind velocity recorded at the urban site in average and maximum ΔTmin is explored for different wind speed classes, at 0.2 m·s-1 intervals. A clear decrease of average ΔTmin with increasing wind speed is observed. With respect to maximum ΔTmin values, the results indicate that a certain critical wind speed value (around 2.5 m·s-1) has to be exceeded for an increase of wind velocity starts weakening the most intense UHI episodes.